Lydenburg-polisiebeamptes vas vir ontvoering, aanranding | Maroela Media
Brig. Hangwani Mulaudzi, woordvoerder van die Valke, het gesê aanklagte van ontvoering, aanranding met die doel om ernstig te beseer, korrupsie, dwarsboming van die gereg en sameswering om 'n misdaad te pleeg, is teen die beamptes aanhangig gemaak.
"Die beamptes het glo 'n motor afgetrek en deursoek en onwettige sigarette en R510 000 kontant in die motor gevind. Die beamptes het die verdagtes glo erg aangerand en agter in die polisievangwa toegesluit," het Mulaudzi gesê. "Hulle het na 'n nywerheidsgebied gery, waar hulle glo R50 000 van die kontant gevat het en die res aan die eienaars gegee het. Die eienaars het geweier om die kontant te vat en het later die Valke in kennis gestel."
Die polisieverdagtes is na bewering lede van 'n sindikaat wat voertuie vergesel wat onwettige sigarette in Lydenburg en die omliggende areas vervoer.
Verlede week is konst. Elias Mokwana (37) in hegtenis geneem vir sy betrokkenheid by soortgelyke voorvalle. Hy sal Woensdag in die Lydenburg-landdroshof om borgtog aansoek doen. Die ander agt beamptes sou Dinsdag voor die hof verskyn.
Tydens die ondersoek is 'n man en 'n vrou wat glo die onwettige sigarette vervoer het, ook in hegtenis geneem. Hulle sal ook Woensdag in die beskuldigdebank wees.
Julle WIL mos vir wolf skaapwagter maak – wat het jy verwag???!!
Dan wonder die kommissaris hoekom word polisiemanne so vermoor… hul gedra hul soos kriminele, niemand het meer agting of respek vir hulle nie!
Een vrot appel maak almal vrot maar 8 of 9 appels maak die hele land sin vrot ,daar gaan nie meer appels oor wees wat reg is nie
Sies ! Die soort SAP Beamptes maak my naar !
So bly hulle bo die wet verhewe, Wat gaan aan in die land, elke 2 de berig is van korrupte polisiemanne in unieform. Wys hulle gesigte dat die wereld kan sien met wie ons te doen het.
Genade Kommesaris , Klim 'n slag van jou troon af en gaan besoek jou stasies dat jy bewis kan word wat aangaan en probeer om regstellings temaak.
Volgens Zuma is alles hankiedorrie in die land, maar wil hom verseker die inligting wat hy van sy kaders kry wat net so korrup is ,is totaal verkeerd.